
Budapest Főváros Önkormányzata
Főpolgármesteri Hivatal Alapító Okirata
(egységes szerkezetben)


Budapest Főváros Közgyűlése, a rendelkezésre álló dokumentumok alapján, a Főpolgármesteri Hivatalnak az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (1) bekezdése szerinti tartalmi követelményeknek megfelelően, az 589/2004. (III. 25.)  Főv. Kgy. számú határozatával kiadott, és a 2155/2004. (XI. 25.) Főv. Kgy., az 1614/2005. (VI. 30.) Főv. Kgy., az 1931/2006. (XII. 14.) Főv. Kgy., a 214/2008. (II. 28.) Főv. Kgy., az 1680/2008. (X. 30.) Főv. Kgy., a 178/2009. (II. 26.) Főv. Kgy., az 593/2009. (IV. 30.) Főv. Kgy., az 1700/2009. (X. 12.) Főv. Kgy., 261/2012. (II. 29.) Főv. Kgy., a 2451/2012. (XI. 28.) Főv. Kgy., valamint a ………/2013. (VI. 12.) Főv. Kgy. számú határozatával módosított Alapító Okiratát az államháztartásról szóló 2011. évi CXCV. törvény 23. § (2) bekezdés a)–b) pontja alapján szükséges módosítások végrehajtásával, a következők szerint adja ki:
Budapest Főváros Közgyűlése a helyi önkormányzatokról szóló 1990. évi LXV. törvény 38. § (1) bekezdésében megjelölt jogkörében eljárva az 1/1990. (XI. 15.) számú rendeletével a Budapest Főváros Önkormányzata működésével, valamint az államigazgatási ügyek döntésre való előkészítésével és végrehajtásával kapcsolatos feladatok ellátására Budapest Főváros Önkormányzata Főpolgármesteri Hivatal elnevezéssel (továbbiakban: Hivatal) egységes hivatalt hozott létre.
1. A Hivatal neve:  Budapest Főváros Önkormányzata Főpolgármesteri Hivatal 
A Hivatal rövidített megnevezése: Főpolgármesteri Hivatal
2. A Hivatal székhelye:
1052 Budapest, Városház u. 9-11.
3. Telephelyei (működési helyei):
1056 Budapest, Váci utca 62-64.
1054 Budapest, Bajcsy-Zsilinszky út 36-38. 
         Budapest, V. kerület 24799/0/A/2 és 24799/0/A/8 hrsz.
1083 Budapest, Leonardo da Vinci köz 2.
1087 Budapest, Könyves K. krt. 84. (Kőbányai út 22.)
1118 Budapest, Ménesi út 5.
1040 Bruxelles Avenue d' Auderghem 63.

4. A Hivatal létrehozásáról rendelkező határozat: 1/1990. (XI. 15.)Főv. Kgy. határozat
5. A Hivatal jogszabályban meghatározott közfeladata:
Szakágazati besorolása szerint:	841105	Helyi önkormányzatok, valamint többcélú 								kistérségi társulások igazgatási 									tevékenysége			
6. Alaptevékenysége:
620000	Információ-technológiai szolgáltatás
630000	Információs szolgáltatás
680002	Nem lakóingatlan bérbeadása, üzemeltetése
841112	Önkormányzati jogalkotás
841114	Országgyűlési képviselő-választásokhoz kapcsolódó tevékenységek
841115	Önkormányzati képviselő-választásokhoz kapcsolódó tevékenységek
841116	Országos és helyi nemzetiségi önkormányzati választásokhoz kapcsolódó tevékenységek
841117	Európai parlamenti képviselő-választáshoz kapcsolódó tevékenységek
841118	Országos és helyi népszavazáshoz kapcsolódó tevékenységek
841126	Önkormányzatok és társulások általános végrehajtó igazgatási tevékenysége
841133	Adó, illeték kiszabása, beszedése, adóellenőrzés
882111	Aktív korúak ellátása
882122	Átmeneti segély

7. A Hivatal illetékessége:
A Hivatal ellátja Budapest Főváros Önkormányzata működésével, valamint az államigazgatási ügyek döntésre való előkészítésével és végrehajtásával kapcsolatos feladatokat.
	A Hivatal illetékessége kiterjed Budapest Főváros közigazgatási területére.
8. Alapító és irányító szervének neve, székhelye, vezetője:
	Budapest Főváros Közgyűlése 
1052 Budapest, Városház u. 9-11.
Vezetője: főpolgármester 
9. Gazdálkodási besorolása: önállóan működő és gazdálkodó önkormányzati hivatal.

10. A Hivatal vezetőjének kinevezési rendje:
A Hivatal vezetője a főjegyző, akit pályázat útján, a jogszabályban megállapított képesítési követelmények figyelembevételével, határozatlan időre a főpolgármester nevez ki. 
11. Foglalkoztatottjaira vonatkozó foglalkoztatási jogviszonyok: 
· a köztisztviselők esetén a közszolgálati tisztviselőkről szóló 2011. évi CXCIX. törvény 
· a munkavállalók esetén a Munka Törvénykönyvéről szóló 2012. évi I. törvény
az irányadó.

Záradék: Budapest Főváros Önkormányzata Főpolgármesteri Hivatal egységes szerkezetű Alapító Okiratát Budapest Főváros Közgyűlése a ………/2013. (VI. 12.) Főv. Kgy. határozatával fogadta el. Hatályos 2013. június 30. napjától.


Budapest, 2013. június  „      „





                Sárádi Kálmánné dr. 				                           Tarlós István
                 főjegyző						                            főpolgármester

